CELEX: 62021TN0246
Language: mt
Date: 2021-05-03 00:00:00
Title: Kawża T-246/21: Rikors ippreżentat fit-3 ta’ Mejju 2021 – FJ et vs SEAE

21.6.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 242/56
            
         
      Rikors ippreżentat fit-3 ta’ Mejju 2021 – FJ et vs SEAE
      (Kawża T-246/21)
      (2021/C 242/79)
      Lingwa tal-kawża: il-Franċiż
      
         Partijiet
      
      
         Rikorrenti: FJ u sitt rikorrenti oħra (rappreżentant: J.-N. Louis, avukat)
      
         Konvenut: Servizz Ewropew għall-Azzjoni Esterna
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tannulla d-deċiżjoni tal-Kummissjoni dwar l-istabbiliment tad-dikjarazzjoni ta’ remunerazzjoni tar-rikorrenti għal Lulju 2020 sa fejn din tapplika, għall-ewwel darba, koeffiċjenti korrettivi ġodda għar-remunerazzjoni tagħhom, b’effett retroattiv mill-1 ta’ Ottubru 2019 u mill-1 ta’ Jannar 2020;
               
            
                  —
               
               
                  tikkundanna lill-konvenut għall-ispejjeż.
               
            
         Motivi u argumenti prinċipali
      
      Insostenn tar-rikors tagħhom, ir-rikorrenti jinvokaw il-ksur tal-Artikoli 64 u 65 tar-Regolamenti tal-Persunal, tal-prinċipju ta’ ugwaljanza fit-trattament f’termini ta’ ekwivalenza tal-kapaċità ta’ akkwist, l-iżball manifest ta’ evalwazzjoni kif ukoll il-ksur tal-prinċipju ta’ ċertezza legali u tad-dmir ta’ premura.
      Sabiex jistabbilixxi l-koeffiċjenti korrettiva applikabbli għar-remunerazzjoni tar-rikorrenti assenjati barra l-Unjoni, il-Eurostat għandu jwettaq il-ġbir ta’ data speċifika għall-post tal-impjieg tagħhom, konformement mal-modalitajiet ta’ applikazzjoni tal-Artikoli 64 u 65 tar-Regolamenti tal-Persunal, stabbiliti mill-Anness XI tagħhom. Ix-xogħol ta’ ġbir tad-data meħuda inkunsiderazzjoni sabiex tiġi stabbilita l-koeffiċjenti korrettiva jitwettaq fil-kuntest ta’ ftehim internazzjonali ta’ kollaborazzjoni bejn EUROSTAT, l-OECD u n-NU.
      Il-koeffiċjenti stabbiliti abbażi ta’ din id-data naqsu bejn Jannar 2018 u Jannar 2019 minn 239,7 sa 94,0 filwaqt li, għall-istess perijodu, il-koeffiċjenti applikati għar-remunerazzjoni tal-persunal tan-NU żdiedu minħabba t-teħid inkunsiderazzjoni tal-inflazzjoni.
      Fl-2017, il-frank CFA esperjenza devalwazzjoni qawwija meta mqabbel mad-dollaru (USD) u mal-euro, flimkien ma’ inflazzjoni sinjifikattiva li wasslet għal żieda ċara fil-prezzijiet f’USD, wara l-analiżi tal-FMI. Barra minn hekk, id-data statistika kemm tal-Bank Ċentrali tal-Kongo kif ukoll tan-NU u tal-FMI turi evoluzzjoni parallela tal-USD u tal-frank CFA vis-à-vis l-euro.